Užívanie magnerotu a femibionu 2
Dobrý deň, 
chcela by som sa spýtať, či je možné súčasne užívať Magnerot 3x1 a Femibion 2. Som v 29. týždni tehotenstva a lekárka mi nariadila užívanie magnerotu kvôli tvrdnutiu bruška. Aj Femibion v sebe obsahuje dosť horčíka a preto sa obávam, či to už nebude vysoká dávka. Ďakujem za odpoveď.
Dobrý deň
Ďakujeme za Vašu otázku
Pri súčasnom užívaní výživového doplnku Femibion 2 a lieku Magnerot bola pozorovaná stredne závažná interakcia, pri ktorej môže byť znásobený účinok prijatého magnézia. Taktiež horčík môže znížiť absorpciu železa z lieku Femibion 2 tvorbou nerozpustných komplexov. Z toho dôvodu je potrebné dodržať časový odstup min. 2-3 hodinový medzi jednotlivými produktami.
V prípade, že bol gynekológ informovaný o užívanom lieku, zvážil túto interakciu a prispôsobil nastavenej terapii dávkovanie. Pokiaľ však gynekológ nebol informovaný o užívaní produktu Femibion 2, je potrebné upovedomiť lekára o danej skutočnosti.
Prajem pekný zvyšok dňa
S pozdravom, PharmDr. Lucia Kubáňová